થરાદ નગરમાં ભરાતાં પાણીના મુદ્દે રોષે ભરાયેલી મહિલાઓ મંગળવારે નગરપાલિકામાં ધસી આવી હતી.અને એકાંતરાવર્ષે પાણીનો ભરાવો થતો હોવા છતાં પણ કોઇ નક્કર કામગીરી નહી કરાતી હોવાના મુદ્દે રોષ પ્રકટ કરી પ્રમુખ તથા ચીફઓફીસરને ભીંસમાં લઇ પાલિકાને જો સ્થળાંતર કરાવવું હોય તો રહેવાની પણ વ્યવસ્થા કરવાની માંગણી કરી આંદોલનની પણ ચિમકી ઉચ્ચારી હતી.જોકે પાલિકાતંત્રએ જિલ્લાકલેક્ટરને પત્ર લખીને મોટા ડિવોટરીંગ પંપ ફાળવવાની માંગણી પણ કરી હોવાનું પણ જણાવ્યું હતું. થરાદ નગરપાલિકાની ગણેશ અને લક્ષ્મી સોસાયટીમાં છેલ્લા ત્રણ વરસમાં બે વખત ડુબમાં જતાં રહીશોની મિલકતને ભારે નુકશાનની સાથે ઘર છોડીને ભાગવું પડતાં આશ્રિતોની જેમ દિવસો વિતાવવાની નોબત આવી હતી.